钦定古今图书集成/明伦汇编/官常典/第758卷 > 于斯昌 万吉人
## 钦定古今图书集成/明伦汇编/官常典/第758卷 > 于斯昌 万吉人

按《黄冈县志》：“斯昌，字文人，崇祯己卯举人。癸未还家，
避献乱时，有为贼所偪受伪职者，檄索急，乃敝衣草
帽，晨出隘口，得脱。甲申，以师万吉人荐，授兵部主事。
奉差行八十里，闻赣州有警，乃遣其长子间道归楚，
谓之曰：‘善事祖父母，吾不能为之子矣’！奔还赣。已而城破，吉人死之。斯昌被执，解军门，谕以保释，斯昌怒”
曰：“谁向尔求保，速杀我耳！”遂引颈就戮。